Castiñeiro do Xapón

O **castiñeiro do Xapón** (***Castanea crenata***), é un castiñeiro (familia Fagaceae) orixinario de Asia. Atopámolo ás veces en Galiza, especialmente na provincia de Lugo, coma padrón do castiñeiro común, moitas veces para evitar doenzas coma a tinta ou o chancro.
 
miniatura|250px|Follas.
[miniatura|[Amento|Candeas masculinas.]]
miniatura|Froitos incipientes.
miniatura|250px|Froitos inmaturos *in situ*.

## Descrición 
É unha árbore ou arbusto caducifolia que chega aos 15 metros de altura, coa casca parda, fendida lonxitudinalmente e poliñas glabrescentes, castaño-avermelladas, brillantes. O pecíolo das follas mide 0,5-2,5&nbsp;cm e o limbo é oblongo-lanceolado de 8–19&nbsp;cm de longo por 3–5&nbsp;cm de largo. Ditas follas teñen a base arredondada ou cordada e o envés con nervios tomentosos cando novos, o ápice acuminado-agudo e dentes finos e regulares nas marxes crenada-dentadas. As inflorescencias masculinas son amentos (chamados candeas) de 7–20&nbsp;cm ergueitos no alto da árbore, e as femininas, que están na parte inferior da candea, constan de 3 por cúpula. Os froitos son noces/aquenios de 5–6&nbsp;cm de diámetro con calibio cuberto de espiños de 1-1,5&nbsp;cm de longo, con 2-3 (ou sexa o número de flores fecundadas non abortadas), aquenios de 2–3&nbsp;cm obtusos e arredondados no ápice.
Florea en abril-xuño e frutifica en setembro-outubro.] provocada por *Phytophthora cinnamomi*, aínda que en áreas pouco vastas, desde principios de século XX; polo seu lento crecemento non ten moito interese forestal, aínda que se utiliza con frecuencia como padrón para enxertar *Castanea sativa*. Atópase espallado polo norte e centro peninsular (Lugo, Soria, Guipúscoa) e os Estados Unidos (na Florida)

## Árbores senlleiras en Galiza 
Os castiñeiros do Xapón e algúns castiñeiros da China do Pazo de Lourizán, en Pontevedra, figuran no Catálogo de Árbores Senlleiras de Galiza.

## Taxonomía 
*Castanea crenata* foi descrita por Siebold & Zucc. e publicado en *Abhandlungen der Mathematisch-Physikalischen Classe der Königlich Bayerischen Akademie der Wissenschaften* 4(3): 224. 1846.
;Citoloxía:
Número de cromosomas de *Castanea crenata* (Fam. Fagaceae) e táxones infraespecíficos: n=12; 2n=22, 24
;Etimoloxía: 
* ***Castanea***: nome xenérico que deriva do grego *χάστανον* e despois o latín *castănĕa, -ae*, nome do castiñeiro común e da castaña (Virxilio, Bucolicas,1, 82), esta última tamén chamada *castanea nux* (Virgilio, Bucolicas, 2, 52), a noz do castiñeiro. Tamén podería derivar de *Castanaea, -ae* ou *Castana, -ae*, cidade de Asia Menor ou, segundo outros, do nome armenio desta árbore.
* ***crenata***: epíteto latino neolóxico que significa "con amosegas".

;Sinonimia:
* *Castanea castanea var. pubinervis* Sarg. 
* *Castanea chinensis* Hassk.	
* *Castanea japonica* Blume
* *Castanea kusakuri* (Blume) Koidz.
* *Castanea pubinervis* C.K.Schneid.	
* *Castanea sativa* var. *japonica* (Blume) Seemen	
* *Castanea sativa* var. *pubinervis* (C.K.Schneid.) Makino	
* *Castanea stricta* Siebold & Zucc.	
* *Castanea vulgaris* var. *elongata* A.DC.	
* *Castanea vulgaris* var. *japonica* (Blume) A.DC.	
* *Castanea vulgaris* var. *kusakuri* (Blume) A.DC.	
* *Castanea vulgaris* var. *subdentata* A.DC.

## Notas 
## Véxase tamén 
### Outros artigos 
* Características das fagáceas
* Magosto
### Ligazóns externas 
* Flora of China: *Castanea crenata*
* American Phytopathological Society: chestnut breeding